**СТОЛИЧНА ОБЩИНА-РАЙОН „НОВИ ИСКЪР”**

**гр. Нови Искър, ул. “Искърско дефиле” № 121 /ХХХI-МЦ/, п.к.1281, тел.: 991 7230; факс: 991 76 23 е-mail:** **info@novi-iskar.bg**

**ДО Изх. № РНИ25-ГР94-970/3//16.09.2025 г.**

**Г-ЖА ЛИЛИЯ НИКОЛОВА**

**Г-Н ВАСИЛ СВИЛЕНОВ**

**С Ъ О Б Щ Е Н И Е**

На основание чл. 26 и чл. 18а, ал. 10 от Административнопроцесуалния кодекс /АПК/ Ви уведомяваме, че във връзка с постъпило заявление в СО-район „Нови Искър“ с вх. № РНИ25-ГР94-970/10.09.2025 г. от собственика на имот с административен адрес гр. Нови Искър, ул. „Св. Иван Рилски“ № Х за заличаване на Вашата адресна регистрация по постоянен и настоящ адрес и по постоянен адрес на Вашата дъщеря, е започната процедура по реда на чл. 99б от Закона за гражданската регистрация /ЗГР/.

Процедурата се състои в проверка за спазване на изискванията за извършване на адресна регистрация или промяна на адрес и евентуално издаване на заповед на кмета на общината за заличаване на адресни регистрации на лицата и тяхната регистрация на служебен адрес.

На основание чл. 34, ал. 1 и ал. 3 от АПК, в 7 /седем/ дневен срок от датата на получаване и обявяване на настоящото съобщение можете да се запознаете с административната преписка в сградата на СО-Район „Нови Искър“, ул. „Искърско дефиле“ № 121, всеки работен ден от 08:30 ч. до 17:00 ч., както и да направите писмени искания и/или възражения.

Настоящето съобщение да се постави за срок от 7 /седем/ дни на информационното табло за обявления в административната сграда на СО-район „Нови Искър“ и на интернет на страницата на района, след изтичането на срока съобщението се смята за връчено на основание чл. 18а, ал. 10 от АПК.

**ВЛАДИСЛАВ ВЛАДИМИРОВ**

**КМЕТ НА СО-РАЙОН „НОВИ ИСКЪР“**